Talle Pretoria-buurte steeds sonder kragKragtorings het Sondagaand op die N4-snelweg geval. (Foto: Pro Med EMS) Minstens 21 gebiede in Pretoria het weer krag ná ŉ reusekragonderbreking wat veroorsaak is toe kragtorings Sondagaand op die N4-snelweg geval het. Nagenoeg 32 woonbuurte in en om Pretoria en Centurion wag egter steeds dat kragtoevoer herstel word. “Die Tshwane-metro se stadsbestuurder, Johann Mettler, het ŉ dringende skrywe aan Eskom gestuur waarin hy die kragvoorsiener vra om dringend te help met arbeid, materiaal en toerusting sodat kragtoevoer so gou as moontlik na die gebiede herstel kan word wat steeds deur die onderbreking geraak word,” het die metro Dinsdag gesê. Maroela Media het vroeër berig die voorval is vermoedelik die gevolg van herhaalde plundering en vandalisme. Drie van die ses torings is volgens die Tshwane-metro deur vandale beskadig wat onder meer staal van die strukture af gesteel het. Dit het ook tot gevolg gehad dat die afritte by Simon Vermooten en Solomon Mahlangu Sondag en Maandag ure lank vir verkeer gesluit was aangesien hoogspanningkabels oor die snelweg gelê het. Volgens die metro sal die stad in samewerking met Eskom en ander diensverskaffers nou met geo-tegniese studies begin om die grond te toets, te grawe en die gebied skoon te maak. Eskom sal ook help met die afbreek en verwydering van die beskadigde kragtorings en -kabels. Verskeie ontwerpaspekte word tans ook gefinaliseer voordat Eskom die nuwe kragtorings na die toneel sal bring. “Die metro het ook ŉ aansoek vir gebruiksreg by Sanral en Gautrans ingedien om tegnici in staat te stel om op die N4 en Solomon Mahlangurylaan te werk.” Die volgende gebiede in Pretoria en Centurion se kragtoevoer is teen Dinsdagoggend herstel: